Moulinsartin linna

pienoiskuva|Chevernyn linna
pienoiskuva|Jäljitelmä Moulinsartista perustuen valokuvaan Chevernyn linnasta.
Moulinsartin linna () on Hergén Tintti-sarjakuvissa esiintyvä kuvitteellinen belgialainen linna.Hergé: Tintin seikkailut

Linna kuului aikoinaan kapteeni Haddockin esi-isälle, kavaljeeri Francois de Hadoquelle. Se esiintyy ensimmäisen kerran tarinassa Yksisarvisen salaisuus, jossa sen omistavat Lintusen veljekset. Lintusten jouduttua vankilaan linna määrätään pakkohuutokaupattavaksi, ja kapteeni Haddock ostaa sen tarinassa Rakham Punaisen aarre rahoilla, jotka professori Tuhatkauno sai myytyään uuden sukellusveneensä patentin. Yllätyksekseen Haddock ja Tintti löytävät kavaljeeri de Hadoquen kätkemän aarteen linnasta. Haddock ja Tuhatkauno muuttavat pysyvästi asumaan linnaan ja Tuhatkauno perustaa itselleen laboratorion linnan puutarhaan. Myös Tintti ja Milou viettävät Moulinsartissa paljon aikaa. Aiemmin Lintusen veljeksiä palvellut Moulinsartin hovimestari Nestor siirtyy Haddockin palvelukseen.

Linnan nimi tulee belgialaisesta Sart-Moulinin kylästä, joka sijaitsee Braine-l'Alleudin kunnassa Vallonian Brabantissä. Linnan esikuvana puolestaan toimi Chevernyn linna Loir-et-Cherin alueella Ranskassa. Moulinsart on tarkka kopio Chevernystä. Siitä on poistettu vain kaksi siipeä.Michael Farr: Tintti, tarinoiden todelliset taustat, sivu 106.

Lähteet

Luokka:Tintti-sarjakuvat
Luokka:Kuvitteelliset linnat